** НАРОДНО ЧИТАЛИЩЕ „ИВАН ВАЗОВ - 1926” гр. ДОСПАТ**

 4831 гр. Доспат, обл. Смолян, ул. „Първи Май” № 1

 e-mail: chitalishte\_dospat@abv.bg ; phone: 0895 760 115 ; 0894 438 127

Отчет за дейността на НЧ „Иван Вазов-1926” за 2019 г.

 Основна цел на Народно читалище „Иван Вазов-1926” гр. Доспат е да задоволява потребностите на гражданите, свързани с развитие и обогатяване на културния живот, запазване на обичаите и традициите на българския народ, възпитание и утвърждаване на националното самосъзнание, разширяване на знанията на гражданите и приобщаването им към ценностите и постиженията на науката, изкуството и културата.

 За осъществяване на тези задачи читалището в Доспат съдейства при организацията на всички културни мероприятия като работи в тясна връзка с Общинска администрация, училищата и детската градина, неправителствени организации и др.

 Основни дейности на читалище „Иван Вазов-1926” са:

1. Библиотечна дейност

2. Художествена самодейност

2. Културно масова дейност

4. Изготвяне на проекти

5. Материално-техническа база

6. Финансова дейност

 Една от постоянните дейности на читалището в Доспат още от създаването му през 1926 г. е Библиотечната дейност. Читалищната библиотека разполага с над 10000 тома книжен фонд, 9 компютъра с безплатен интернет достъп, ксерокс и мултимедия с екран. През 2019г. има закупени 214 нови книги и над 400 потребители на библиотеката.

 Библиотеката е център за информация, който предоставя всички видове знания и информация на своите ползватели, осъществява правото на всеки за равноправен и свободен достъп до информация.

####  Основни приоритети на библиотеката са: Налагане името на библиотеката като водещ общински културeн институт и превръщането й в притегателен център за всички; Съчетаване на традиционните библиотечни услуги с възможностите на електронни бази данни и онлайн автоматизирано обслужване; Насърчаване на четенето със специално внимание към децата; постоянно обновяване и обогатяване на библиотечните колекции с книжни и други носители на информация.

####  Основна цел на библиотеката е да осигурява разнообразни информационни ресурси и услуги, които отговарят на потребностите на отделните ползватели и групи от образование, информация за личностно развитие, включително за развлечение и почивка, като се съчетават т**радиции и иновативност в библиотечните прояви, изграждащи читателската компетентност.**

#### **Н**ашите проекти и дейности са насочени главно към библиотечно-информационното обезпечаване на населението от града и общината и организиране на прояви, свързани с четенето и информираността като важна социална функция. С бурното навлизане на информационните и комуникационните технологии във всички сфери на живота на хората, възниква и нова роля на библиотеката, свързана с формирането на информационната грамотност. Тези дейности са неразривно свързани с достъпа до глобалната мрежа и ползването на електронни услуги, осигуряване на достъп на гражданите до нова информация чрез информационните технологии и превръщане на библиотеката в съвременен, модерен обществен център. В момента се предоставят копирни услуги за всички потребители на библиотеката и безплатен интернет достъп до нужната информация. Така обслужването на читатели с книги, периодични издания, електронни бази данни, и други носители на информация може да се каже, че е добро, макар, че по-голям процент от читателите са учащи. В тази посока се проведоха редица прояви, свързани с изпълнението на националната стратегия за учене през целия живот 2014-2020, в която библиотеките са посочени като място за неформалност, самостоятелно учене на личността и професионално израстване. Ето някои от мероприята:

* Библиотеката - място за учене и развлечение – среща с децата от предучилищна група за запознаване с правилата на работа и услугите, които извършва библиотеката
* представяне на нови книги чрез изложби,
* запознаване ползвателите на библиотеката с правилата за безопасен интернет
* Индивидуални и групови обучения по компютърна грамотност
* подреждане на витрини, изложби, кътове по случай бележити дати и годишнини
* запознаване на учениците от първите класове с правилата на библиотеката и разположението на книгите по отдели.
* 23 април – световен ден на книгата където децата от начален курс посетиха библиотеката и четоха книги по избор.
* Оказване на помощ в културни прояви по програми за деца, благодарение на съвместната дейност с училищата.
* Активно включване в маратон на четене - литературно четене с ученици от 3 клас
* Национална седмица на четенето – среща на деца и възрастни в библиотеката на НЧ „Иван Вазов”, гр. Доспат, в подкрепа на четенето.
* Европейски ден на солидарността между поколенията – среща на стари с млади и запознаване на едни на други със стари обичаи, песни и хора, Фейсбук, Скайп и др.

Материално техническата база на библиотеката и читалището като цяло може да се каже, че е в добро състояние, но това не ни спира да търсим различни начини чрез програми и проекти за подобряване и ремонтиране на цялата читалищна сграда и за по-пълноценно развитие на читалищната и библиотечна дейност.

През 2019 година библиотеката към читалището спечели проект за финансова подкрепа на библиотеките при попълване на фондовете им с книги и други информационни източници по Програма „Българските библиотеки съвременни центрове за четене и информираност” чрез който бяха закупени 214 тома нови книги необходими за задоволяване потребностите на децата, учащите и възрастните потребители.

Художествена самодейност - целта на художествената самодейност към читалище „Иван Вазов-1926” е да издири, съхрани, представи и популяризира изворния, автентичен фолклор на Доспатския район.

- Да се представи пъстротата на доспатската песен и старите доспатски хора и по този начин да съхраним и предадем живото духовно културно наследство на следващите поколения.

- Да насърчаваме приемствеността на младото поколение от Доспат към народната музика, песните и обичаите, танците и хората, народните носии и инструменти – към цялостната традиционна народна култура .

- Да стимулираме интереса и любовта на поколенията към народното изкуство;

- Непрекъснато издирване, развитие и реализация на таланти от всички възрасти

Към читалището има разкрити:

- школа за изучаване на стари хора

- клуб за обучение на народни инструменти – акордеон, кавал и тъпан

- фолклорна група „Доспат”-смесена,

- мъжка фолклорна група

- инструментална група.

 Фолклорните групи към читалището участват в различни културни мероприятия както на местно ниво, така на национални и международни участия.

 Фолклорна група „Доспат” има записани 3 DVD албума с народни песни и е излъчвана редовно в различни предавания по ТВ Еврофолк, БИТ и телевизия Родина.

 Участия:

* Участие в международен фолклорен фестивал в Одрин.
* Групата взе участие в празника на село Кочан.
* Участие на събора в гр. Сърница
* Фестивал на народното творчество и събор на чешмарите - Доспат 2019.
* Самодейците взеха активно участие в Честване на традиционни празници: 21 януари- бабин ден, 1 март – ден на самодееца, 3 март- национален празник, 8 март-ден на жената, 24 май и др., местни празници, коледни и новогодишни празници.

За по-успешна и пълноценна дейност работещите в читалището участват непрекъснато в различни обучения и семинари организирани от РЕКИЦ и Регионална библиотека Смолян:

1. Кръгла маса на тема: „Краезнанието и малката читалищна библиотека” в Регионална библиотека Смолян.
2. Практикум на тема: Документи и процедури при пререгистрация и промяна в обстоятелства по ЗНЧ и ЗЮЛНЦ - РЕКИЦ Смолян.
3. Експертно – консултатива среща в РЕКИЦ Смолян на тема: Приоритети в дейността на читалищата през 2020 г.

Настоятелството на читалището изказва сърдечни благодарности на всички потребители на библиотеката и самодейци, които вземат активно участие в дейността на читалището с пожелание да са живи и здрави за още повече творчески изяви.

Изготвил: Председател Читалищно настоятелство:

 Анелия Пържанова Славейко Сельошев

** НАРОДНО ЧИТАЛИЩЕ „ИВАН ВАЗОВ - 1926” гр. ДОСПАТ**

 4831 гр. Доспат, обл. Смолян, ул. „Първи Май” № 1

 e-mail: chitalishte\_dospat@abv.bg ; phone: 0895 760 115 ; 0894 438 127

 **ПЛАН – ПРОГРАМА**

 **ЗА РАЗВИТИЕ НА ДЕЙНОСТТА В НЧ „ИВАН ВАЗОВ-1926” ПРЕЗ 2020 Г.**

 **ВЪВЕДЕНИЕ**

 Програмата за развитие на читалищната дейност през 2020 г. е съобразена с изискванията на чл. 26 а, ал. 2 от Закона за народните читалища и Закона за обществените библиотеки. Изготвянето на Програмата за развитие на читалищната дейност през 2020 г. цели обединяване на усилията за развитие и утвърждаване на читалището като важна обществена институция, реализираща културната идентичност на град Доспат. Програмата ще подпомогне и популяризира годишното планиране и финансиране на читалищната дейност.

 Читалището има изключително значение за съществуващото културно многообразие в общината. Настоятелството работи в непрекъснато сътрудничество с общинската администрация, неправителствени организации, училище и детска градина. Към читалището има назначен квалифициран щатен персонал, обезпечаващ читалищната дейност , който е с дългогодишен стаж в сферата на читалищната дейност. Читалището разполага с добра материална база, наличие на библиотека с над 10000 тома книги, която е оборудвана с 9 компютъра, размножителна техника, мултимедия и др. Настоятелството на читалището участва в различни национални програми и проекти, но тук има още какво да се желае. Отпуснатите финансовите средства са недостатъчни за развиване на традиционните читалищни дейности и търсене на нови съвременни форми за тяхното развитие и предаване. Необходимо е непрекъснато развитие на професионалните умения и повишаване на квалификацията на работещите в културната институция.

 **БИБЛИОТЕЧНА ДЕЙНОСТ;**

Библиотечната дейност е една от основните дейности на читалището. Тя ще бъде насочена към:

* Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на Общината;
* Технологично обновяване на библиотечната дейност за предоставяне на информационно обслужване на потребителите. Пълноценно използване на възможностите, които предостави Фондация ”Глоб@лни библиотеки – България ” и програми на Министерството на културата за читалищата.
* Обновяване на библиотечен фонд чрез участие с проекти в програми на Министерството на културата и други за нови книги.
* Общински изяви с литературна тематика, конкретизирани в културния календар.
* Експониране на изложби, витрини и кътове с литература.

- Организиране на срещи с изявени творци;

 - Литературни четения в библиотеката и в детските градини и училищата.

 **ЛЮБИТЕЛСКО ТВОРЧЕСТВО И ХУДОЖЕСТВЕНО – ТВОРЧЕСКА ДЕЙНОСТ:**

 Съществена част от дейността на читалището е грижата за разширяване и  развитие на любителското художествено творчество. Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. Към читалището има изградена смесена фолклорна група, която се стреми да популяризира традициите и фолклора на населеното място в страната и чужбина. За осъществяване целите на програмата са набелязани някои основни дейности:

* Участие в организирането и провеждането на традиционни празници в Общината.
* Ангажирано участие в празници и други прояви на близки общини;
* Участие в различни фолклорни фестивали и празници в региона и страната.
* Да превърнем читалището в място за учене през целия живот.
* Да обърнем специално внимание и подкрепа на младите дарования;
* Осъществяване на местни творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танци, краезнание, литература и др./

 **РАБОТА ПО ПРОЕКТИ**

 Тази програма е стъпка в осъществяването на насоките за превръщането на читалището в център за култура и образование. Модернизирането и укрепването на читалището може да се осъществи чрез активното включване  на читалищните настоятелства   в разработването на целеви проекти.

 **ОРГАНИЗАЦИОННА И СТОПАНСКА ДЕЙНОСТ:**

 Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на българското общество. В тази връзка се предвиждат следните основни задачи за изпълнение:

* Провеждане на работни съвещания с работещите в читалището.
* повишаване квалификацията на работещите в читалището посредством организиране на различен тип семинари, както и включването им в срещи и конференции, отнасящи се до тяхната работа;
* непрекъснато обогатяване на книжния фонд на библиотеката и оборудване с необходимата техника
* Повишаване на културата за работа с читатели и потребители
* Текущи и основни ремонти на сградата

 **5. КУЛТУРЕН КАЛЕНДАР:**

Неделима част от настоящата програма е културният календар на НЧ “Иван Вазов-1926”:

**КУЛТУРЕН КАЛЕНДАР**

**за дейността на читалището през 2020 година**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **Контакти** |

|  |  |  |  |  |
| --- | --- | --- | --- | --- |
| 21 януари | К-с Диамант | Бабин ден |  Читалище | А.Пържанова0894438127 |
| 29 януари | Библиотека | 160 г. от рождението на Антон Чехов (1860 – 1904) руски писател и драматург. | Библиотека | А.Пържанова0894438127 |
| 11 февруари | Библиотека | Международен ден за безопасен интернет - обучение за безопасен интернет за деца и възрастни | Библиотека | А.Пържанова0894438127 |
| 05 февруари | Библиотека | 100 г. от рождението на Леда Милева (1920 – 2013) - автор на стихове и пиеси за деца.  | Библиотека | А. Пържанова |
| 19.02.  | Библиотека | Тематична вечер посветена на Васил Левски -изложба | Библиотека и Училище | А.Пържанова0894438127 |
| 1 март | Читалище | Ден на самодееца - тържество | Читалище и училищата | Л.Вълнев0892211232 |
| 3 март | Читалище | Национален празник – тържество и полагане на венци | Читалище, Общината  | А.ПържановаВ.Калфов |
| 8 март | К-с Диамант | Тържество за празника на майката | Читалище, детска градина ,Община | А.ПържановаВ.Калфов |
| 21 март | библиотека | Световен ден на поезията – четене на стихове за пролетта | Библиотека и училище | А.Пържанова0894438127 |
| 02април | Библиотека | 215 г. от рождението на Ханс Кристиан Андерсен (1805 – 1875) датски писател на детски приказки | Библиотека | А. Пържанова |
| 5-10април | Библиотека | Седмица на детската книга – изложба на детски книги и среща на децата с книгата | Библиотека  | А.Пържанова0894438127 |
| 22 април | Библиотека | 100 г. от рождението на Валери Петров (1920 – 2014) – български поет и драматург  | Библиотека | А.Пържанова0894438127 |
| 23-27 април | Библиотека | Световен ден на книгата и авторското право – активно включване в маратона на четене – литературно четене от по-големи деца на по-малки | Библиотека и училище | А.Пържанова0894438127 |
| 29 април | Читалище | Европейски ден на солидарността между поколенията  | Читалище | А.Пържанова0894438127Л.Вълнев0897828007 |
| 1 май | Кочан | Гостуване на празника на с. Кочан | Читалище | Л.Вълнев0892211232 |
| 07 май | Библиотека | 90 г. от рождението на Пеньо Пенев (1930 – 1959), български поет. | Библиотека | А.Пържанова0894438127 |
| 09 май | Читалище | 70 г. от създаване на Европейския съюз(1950), международна организация, съюз между 28 европейски държави.  | Читалище и училище | А.Пържанова0894438127Л.Вълнев0897828007 |
| 11 май | Библиотека | Ден на библиотекаря – среща с най-малките и запознаване с библиотеката | Библиотека и детска градина | А.Пържанова0894438127 |
| 24 май | Площад  | Тържество по случай 24 май | Читалище и община | А.ПържановаЛ.Вълнев |
| 1 юни | предбиблиотека | Ден на детето – забавни игри с деца | Училище, Детска градина и Читалище | А.ПържановаЛ.Вълнев |
| 2 юни | Библиотека | Ден на Ботев – изложба и четене на стихове | Библиотека | А.Пържанова0894438127 |
| 27 юни.  | Библиотека | 170 г. от рождението на Иван Вазов (1850 – 1912), български поет, писател и драматург  | Библиотека | А.Пържанова0894438127 |
| 29 юни | Библиотека | 120 г. от рождението на Антоан Дьо Сент-Екзюпери(1900 – 1944), френски писател  | Библиотека | А.Пържанова0894438127 |
| юли | Музея на чешмите | Доспатската песен и ромона на чешмите | Читалище | Л.Вълнев0897828007 |
|  юли | Дорково | Участие във международен фолклорен фестивал –Дорково 2020 | Читалище | Л.Вълнев0897828007 |
| 25.07 | Библиотека | 2016–2025–Международно десетилетие на действие по отношение на храненето-беседи | Читалище | А.Пържанова0894438127 |
|  30 юли | Читалище | Участие в международен фестивал в Одрин - Турция | Читалище | Л.Вълнев0897828007 |
| 5 август |  Библиотека |  170 г. от рождението на Ги дьо Мопасан (1850 – 1893), френски писател | Библиотека | А.Пържанова0894438127 |
| август | Сърница | Участие на празника на гр. Сърница 2020 | Читалище | Л.Вълнев0897828007 |
| август | Местн. Събора | Участие във Фестивала на народното творчество и събор на чешмарите – Доспат 2020 | ЧиталищеОбщина | Л.ВълневА.Пържанова |
| август | Доспат | Запис на пореден 5 диск с песни от Доспат и региона | Читалище | Л.Вълнев0897828007 |
| септември | Читалище | Участие в инициативата „Чети с мен” | Библиотека | А.Пържанова0894438127 |
| 14.09 | Библиотека | 90 г. от рождението на Антон Дончев (1930), български писател | Библиотека | А.Пържанова0894438127 |
| 22.09. | Библиотека | Ден на независимостта на България  | Библиотека | А.Пържанова0894438127 |
| Септември | Брезница | Участие в международен фестивал Брезница 2020  | Читалище | Л.Вълнев0892211232 |
| 01.10. | Библиотека | Ден на възрастните хора – среща с възрастни хора и интернет обучения  | Библиотека | А.Пържанова0894438127 |
| октомври | Библиотека | Национална седмица на четенето-литературни четения в библиотеката | Библиотека и училище | А.Пържанова0894438127 |
| 23 октомври | Библиотека | 100 г. от рождението на Джани Родари (1920 – 1980), италиански писател на детска литература | Библиотека | А. Пържанова |
| 1 ноември | Читалище | Честване деня на народните будители  | Читалище | А. ПържановаЛ. Вълнев |
| 09ноември | Библиотека | 140 г. от рождението на Йордан Йовков (1880 – 1937), български писател и драматург | Библиотека | А.Пържанова0894438127 |
| ноември | Разлог | Участие на самодейците във фестивала в Разлог | Читалище | Л.Вълнев0897828007 |
| 14.11. | Библиотека | Световен ден за борба с диабета-беседи | Библиотека | А.Пържанова0894438127 |
|  30 ноемвр | Библиотека | 185 г. от рождението на Марк Твен (1835 – 1910), американски писател | Библиотека | А.ПържановаЛ.Вълнев |
| 03.12. | Читалище | Ден на инвалида – среща беседи | Библиотека | А.Пържанова |
| 14 декември | Библиотека | 65 г. от приемането на България за член на Организацията на обединените нации - ООН | Библиотека | А.Пържанова0894438127 |
| 24-30 декемв | ЧиталищеПлощада пред читалището | Коледни и новогодишни празници - Палене на новогодишната елха | Община и Читалище | А.ПържановаЛ.Вълнев |
| постоянен | Читалище | Индивидуално обучение на различни инструменти-тъпан, акордеон, кавал | Читалище | Л.Вълнев0897828007 |
| постоянен | Библиотека | Индивидуални и групови обучения по компютърна грамотност | Библиотека | А.Пържанова0894438127 |
| постоянен | Читалище | Мултимедийни прожекции на различни теми | Библиотека | А.Пържанова0894438127 |

ПРЕДСЕДАТЕЛ:

 /Славейко Сельошев/

**НАРОДНО ЧИТАЛИЩЕ „ИВАН ВАЗОВ - 1926” гр. ДОСПАТ**

 4831 гр. Доспат, обл. Смолян, ул. „Първи Май” № 1

 e-mail: chitalishte\_dospat@abv.bg ; phone: 0895 760 115 ; 0894 438 127

У С Т А В

Народните читалища са първите и най-старите организирани структури на Гражданското общество в България. Те са уникални по своята същност граждански доброволни обединения, появили се далеч преди всички познати днес неправителствени организации, заемащи особено място в нашата история и имащи съществена роля за утвърждаване ценностите на гражданското общество у нас.

Читалищата са безспорно припознати от българското общество като устойчиви културни институции, които имат специфична мисия за съхранение и развитие на традиционните ценности на нацията.

В съвременните условия, запазвайки своята социална легитимност и гъвкавост, простирайки се на територията на цялата страна читалищата са призвани да откликнат на новите потребности на българското общество.

Добрата правна рамка за българските читалища е предпоставка за пълноценното продължаване на мисията на тези организации като пазители на националната култура и идентичност в контекста на предизвикателствата на днешния ден, свързани с новите информационните технологии, модерните средства на комуникация и глобалното общуване.

 С този Устав се уреждат учредяването, устройството, управлението, дейността, имуществото, финансирането, издръжката и прекратяването на НЧ“Иван Вазов-1926“.

 **Г Л А В А П Ъ Р В А**

 **ОБЩИ ПОЛОЖЕНИЯ**

**Чл.1.** Народно читалище “Иван вазов-1926 “ е традиционно самоуправляващо се културно просветно сдружение в гр. Доспат, което изпълнява и държавни културно-просветни задачи. В дейността на читалището могат да участват всички физически лица без ограничения на възраст и пол, политически и религиозни възгледи и етническо самосъзнание.

(1) НЧ“Иван Вазов-1926” е юридическо лице с нестопанска цел за обществено полезна дейност, регистрирано съгласно разпоредбите на Закона за народните читалища.

**Чл.2**.(1)Целите на народното читалище са да задоволяват потребностите на гражданите,свързани със:

1.развитие и обогатяване на културния живот,социалната и образователната дейност в гр. Доспат ;

2.запазва обичаите и традициите на българския народ;

3.разширява знанията на гражданите и ги приобщава към ценностите и постиженията на науката, изкуството и културата;

4.възпитава и утвърждава националното самосъзнание;

5.осигурява достъп до информация.

(2)За постигане на целите по ал. 1 читалището извършва основни дейности като:

1.урежда и поддържа библиотеки,читални,фото-,фоно-,филмо-и видеотеки, като създава поддържане на електронни информационни мрежи;

2.развива и подпомага любителското художествено творчество;

3.организира школи,кръжоци,курсове,клубове,кина-и видео-показ,празненства,концерти,чествания

4.събира и разпространява знания за родния край;

5.създава и съхранява музейни колекции съгласно Закона за културното наследство;

6.предоставя компютърни и интернет услуги;

7.осигурява достъп до информация;

8.създава и подържа електронни информационни мрежи;

9.младежки дейности;

(3)Народно читалище “Иван вазов-1926 “ може да развива и допълнителна стопанска дейност,свързана с предмета на основната дейност,в съответствие с действащото законодателство,като използва приходите от нея за постигане на определените в устава цели.

Народното читалище не разпределя печалба.

(4)Народното читалище“Иван вазов-1926 “ няма право да предоставя собствено или ползвано от тях имущество възмездно или безвъзмездно:

1.за хазартни игри и нощни заведения;

2.за дейност на нерегистрирани по Закона на вероизповеданията религиозни общности и юридически лица с нестопанска цел на такива общности;

3.за постоянно ползване от политически партии и организации;

4.на председателя,секретаря,членовете на настоятелството и проверителната комисия и на членовете на техните семейства.

**Чл.3**.(1)Народно читалище“Иван вазов-1926 “ може да се сдружава за постигане на своите цели, за провеждане на съвместни дейности и инициативи при условията и по реда на закона..
(2) Читалищните сдружения нямат право да управляват и да се разпореждат с имуществото на народното читалище, които са техни членове.

**Чл. 4** (1) НЧ“Иван вазов-1926 “ може да членува вСъюзът на народните читалища. Решение се взема с мнозинство най-малко две трети от всички членове на читалището.

(2) Съюзът на народните читалища няма право да управлява и да се разпорежда с имуществото на НЧ“Иван вазов-1926 “

**Чл. 5.** НЧ“Иван вазов-1926 “ поддържа най-тесни връзки на сътрудничество и координация с:

1.Министерство на културата на Република България;

2.Областна администрация – Смолян;

3.Община Доспат

 **ГЛАВА ВТОРА
УЧРЕДЯВАНЕ НА ЧИТАЛИЩА, ЧИТАЛИЩНИ СДРУЖЕНИЯ ЧИТАЛИЩА

Чл. 6.** (1)Народно читалище “Иван вазов-1926 “ могат да учредят най-малко 150 дееспособни физически лица, които вземат решение на учредително събрание.
(2) Учредителното събрание приема устава на читалището и избира неговите органи. Уставът урежда:

1. наименованието - Народно читалище “Иван вазов-1926 “

2. седалището – гр. Доспат, община Доспат, обл. Смолян

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.
(3) Читалището може да открива клонове в близки квартали, жилищни райони и села, в които няма други читалища.
**Чл. 7.** (1) Народно читалище “Иван вазов-1926 “ придобива качеството на юридическо лице с вписването му в регистъра на юридическите лица с нестопанска цел.
(2) Действията на учредителите, извършени от името на НЧ “Иван вазов-1926 “ до деня на вписването, пораждат права и задължения само за лицата, които са ги извършили. Лицата, сключили сделките, отговарят солидарно за поетите задължения.
(3) Вписването на Народно читалище “Иван вазов-1926 “ в регистъра на юридическите лица с нестопанска цел се извършва без такси по писмена молба от настоятелството, към която се прилагат:
1. протоколът от учредителното събрание;
2. уставът на читалището, подписан от учредителите;
3. нотариално заверен образец от подписа на лицето, представляващо читалището, и валидният печат на читалището;
(4)В регистъра се вписват:

1. наименованието - Народно читалище “Иван вазов-1926 “, което се изписва на български език. Към наименованието на читалището се добавя годината на неговото първоначално създаване.

2. Седалището на читалището - гр. Доспат-4831, ул. „Първи май” № 1,където се намира неговото управление. Адресът на читалището е адресът на неговото управление.

3. имената на членовете на настоятелството и на проверителната комисия на читалището;

4. името и длъжността на лицето, което представлява - Народно читалище “Иван вазов-1926 “

5. настъпилите промени по т. 1 - 4.

(5) Всяка промяна в обстоятелствата по ал. 4 трябва да бъде заявена в 14-дневен срок от възникването й.

**Чл. 8** (1) Читалищното сдружение се учредява на общо събрание от делегати, избрани от общите събрания на съответните читалища. НЧ“Иван вазов-1926“, може да бъде представлявано само от делегат избран от общото събрания на НЧ“Иван вазов-1926“

(2). На конгрес на Съюзът на народните читалища на който присъстват делегат от НЧ“Иван Вазов-1926“,може да представлява не повече от 5 читалища.

**Чл. 9.** (1) НЧ“Иван вазов-1926“, актуализира база данни във воденият от Министерството на културата регистър на народните читалища и на читалищните сдружения по ред, определен с наредба на министъра на културата. Регистърът е публичен, поддържа се в електронен вид, като достъпът до него е свободен и безплатен, включително онлайн, в машинночетим формат.

 (2) Читалищното настоятелство на НЧ „Иван Вазов-1926” или управителен орган на сдружение в 7-дневен срок от вписването на читалището или читалищното сдружение в регистъра на юридическите лица с нестопанска цел подава заявление за вписване в регистъра по ал. 1. Към заявлението се прилагат данните по ал. 2, уставът на читалището или читалищното сдружение, а за сдруженията - и списък с членуващите в тях читалища.

**Чл. 10** (1) Министърът на културата или опълномощено от него длъжностно лице издава

удостоверение за вписване в регистъра по ал. 1 и уведомява служебно за това кмета на общината, където се намира седалището на читалището или читалищното сдружение.

(2) Народното читалище може да кандидатства за държавна и/или общинска субсидия след изтичането на едногодишен срок от вписването в регистъра по чл. 10.
(3)На читалищата, които не са вписани в регистъра по ал. 1, не се предоставят субсидии от държавния и общинския бюджет, както и държавно и общинско имущество за ползване.

**ГЛАВА ТРЕТА**

**УПРАВЛЕНИЕ
Чл. 11.** (1) Членовете на Народно читалище „Иван Вазов-1926” са индивидуални, колективни и почетни.
(2) Индивидуалните членове са български граждани. Те биват действителни и спомагателни:
1.действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

1. действителните членове на НЧ“Иван Вазов-1926”“, имат право да:

-избират ръководни органи и да бъдат избирани в тях, ако най-малко 1 година непосредствено преди избора са били членове на читалището.

-право на глас имат тези, които са плащали членския си внос за предходните години;
-да участват в обсъждане на дейността на НЧ“Иван Вазов-1926”
-да ползват с предимство неговата база и услугите му.
2.действителните членовете на НЧ“Иван Вазов-1926“, са длъжни:
-да плащат редовно членския си внос;
-да спазват Устава на читалището;
-да участват според възможностите си в дейността на читалището;
-да опазват недвижимото имущество и предприемат стъпки за обогатяването му;
-да не уронват доброто име на НЧ“Иван Вазов-1926“**;**
2. спомагателните членове са лица до 18 години, които нямат право да избират и да бъдат избирани; те имат право на съвещателен глас.
(3) Колективните членове съдействат за осъществяване целите на НЧ“Иван Вазов-1926“**;** подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:
1. професионални организации;
2. стопански организации;
3. търговски дружества;
4. кооперации и сдружения;
5. културно-просветни и любителски клубове и творчески колективи.

(3) б. Членството на колективните членове се учредява и поддържа чрез писмено споразумение или договор, които не могат да накърняват интересите на НЧ“Иван Вазов-1926“**;**
(3) в. Колективното членство се прекратява:
1. По писмено искане на колективен член.
2. При фактическо прекъсване на взаимоотношенията между колективен член и НЧ“Иван Вазов-1926“ в продължение на една календарна година.

(4) Почетни членове на НЧ“Иван Вазов-1926“ могат да бъдат български и чужди граждани с изключителни заслуги за читалището.

**Чл. 12.** Води се регистър на читалищните членове.

(1).Членството е съгласно Чл. 7 от Устава и се учредява със заявление и продължава с акта на плащането на членския внос.
( 2).Членството се прекратява:
1. с писмено заявление на читалищния член;
2. когато не е платен членският внос в рамките на календарната година;
3. когато общото събрание изключи читалищен член за грубо нарушение на Устава, за поведение,уронващо доброто име на читалището или за нанесени стопански и финансови щети в особено големи размери.

**Чл. 13**. Органи на НЧ“Иван Вазов-1926“ са общото събрание, настоятелството и проверителната комисия.
**Чл. 14.** (1) Върховен орган на НЧ“Иван Вазов-1926“ е общото събрание.
(2) Общото събрание на НЧ“Иван Вазов-1926“ се състои от всички членове на читалището, имащи право на глас.
**Чл. 15**. (1) Общото събрание:
1. изменя и допълва устава на НЧ“Иван Вазов-1926“;
2. избира и освобождава членовете на настоятелството, проверителната комисия и председателя на НЧ“Иван Вазов-1926“;
3. приема вътрешните актове, необходими за организацията на дейността на читалището;
4. изключва членове на читалището;
5. определя основните насоки на дейността на НЧ“Иван Вазов-1926“;
6. взема решение за членуване или за прекратяване на членството в читалищно сдружение;
7. приема бюджета на читалището;
8. приема годишния отчет до 30 март на следващата година;
9. определя размера на членския внос;
10. отменя решения на органите на читалището;
11. взема решения за откриване на клонове на читалището след съгласуване с общината;
12. взема решение за прекратяване на НЧ“Иван Вазов-1926“;
13. взема решение за отнасяне до съда на незаконосъобразни действия на ръководството или отделни читалищни членове.
(2) Решенията на общото събрание са задължителни за другите органи на читалището.
**Чл. 16**. Редовно общо събрание на НЧ“Иван Вазов-1926“ се свиква от настоятелството най-малко веднъж годишно. Извънредно общо събрание на НЧ“Иван Вазов-1926“ може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.
(1) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждане на събранието по някои от посочените  начини: срещу подпис;   изпратена по електронна поща /с приложено изпратено писмо /; уведомяване по телефон /със приложен съставен протокол, подписан от 3-ма члена на читалищното настоятелство, удостоверяващо, че е осъществен контакт с лицето по телефон на ден. м… г…./, или чрез обява /покана/, публикувана на официалния сайт на читалището и други социални мрежи. В същия срок на вратата на читалището и на други общодостъпни места в гр. Доспат, където е дейността на читалището, трябва да бъде залепена поканата за събранието.

 (2) Общото събрание на НЧ „Иван Вазов-1926” е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

 (3) Решенията по чл. 10, ал. 1, т. 1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.
(4) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.
(5) Искът се предявява в едномесечен срок от узнаването на решението, но не по-късно от една година от датата на вземане на решението.
**Чл. 17.** (1) Изпълнителен орган на на НЧ „Иван Вазов-1926” е настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.
(2) **Настоятелството** на НЧ „Иван Вазов-1926”:
1. свиква общото събрание;
2. осигурява изпълнението на решенията на общото събрание;
3. подготвя и внася в общото събрание проект за бюджет на читалището и утвърждава щата му;
4. подготвя и внася в общото събрание отчет за дейността на читалището;
5. назначава секретаря на читалището и утвърждава длъжностната му характеристика.

6. Настоятелството на НЧ“Иван Вазов-1926”, взема решение с мнозинство повече от половината на членовете си.
 **Председателят** на НЧ“Иван вазов-1926“, е член на настоятелството и се избира от общото събрание за срок до 3 години.Той:
1. организира дейността на читалището съобразно закона, устава и решенията на общото събрание;
2. представлява читалището;
3. свиква и ръководи заседанията на настоятелството и председателства общото събрание;
4. отчита дейността си пред настоятелството;
5. сключва и прекратява трудовите договори със служителите съобразно бюджета на читалището и въз основа решение на настоятелството.

Чл. 13а (1) **Секретарят на читалището**:
1. организира изпълнението на решенията на настоятелството, включително решенията за изпълнението на бюджета;
2. организира текущата основна и допълнителна дейност;
3. отговаря за работата на щатния и хонорувания персонал;
4. представлява читалището заедно и поотделно с председателя.

5.Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на НЧ“Иван Вазов-1926“

**Чл. 18.** (1) Проверителната комисия на НЧ „Иван Вазов-1926” се състои най-малко от трима членове, избрани за срок до 3 години.
(2) Членове на проверителната комисия не могат да бъдат лица, които са в трудово правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.
(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава на читалището.
(4) При констатирани нарушения проверителната комисия уведомява общото събрание на читалището, а при данни за извършено престъпление - и органите на прокуратурата.
**Чл. 19**(1). Не могат да бъдат избирани за членове на настоятелството и на проверителната комисия, и за секретари на НЧ „Иван Вазов-1926” лица, които са осъждани на лишаване от свобода за умишлени престъпления от общ характер.
(2) Членовете на настоятелството, включително председателят и секретарят, на НЧ”Иван Вазов-1926” декларират частните си интереси по смисъла на Закона за противодействие на корупцията и за отнемане на незаконно придобитото имущество. Декларациите се обявяват на интернет страницата на съответното читалище НЧ“Иван Вазов-1926”

 (3) Председателя, членовете на Настоятелството и членовете на Проверителната комисия могат да получават и възнаграждение .

 **ГЛАВА ЧЕТВЪРТА

ИМУЩЕСТВО И ФИНАНСИРАНЕ**
**Чл. 20**. Имуществото на читалището се състои от право на собственост и от други вещни права, вземания, ценни книжа, други права и задължения

**Чл.21**.Читалището може да получава и допълнителна субсидия;

**Чл.22**.Народно читалище „Иван Вазов-1926” набира средства от следните източници:
1. членски внос;
2. културно-просветна и информационна дейност;
3. субсидия от държавния и общинските бюджети;
4. наеми от движимо и недвижимо имущество;
5. дарения и завещания;

6.такси за участие в курсове и школи;
6.други приходи;

**Чл. 23.** (1) НЧ“Иван Вазов-1926“, получава годишната субсидия, съгласно нормативите и механизмът за нейното разпределяне, разработени от Министерството на културата съгласувано с областните администрации и общините.

(2**) С решение на общинския съвет НЧ“Иван Вазов-1926”, може да се финансира допълнително над определената по ал. 1 субсидия със средства от собствените приходи на общината.**

(3).Гласуваната от общинския съвет субсидия за народните читалища, определена на основата на нормативи и по реда на ал. 2, не може да се отклонява от общината за други цели.

**Чл. 24.** (1) Предвидените по държавния и общинския бюджет средства за читалищна дейност се разпределят между читалищата от комисия с участието на представител на съответната община, на всяко читалище от общината и се предоставят на читалищата за самостоятелно управление.

(2**) При недостиг на средства за ремонта и поддръжката на читалищната сграда в гр. Доспат, средствата се осигуряват от общинския съвет**.

**Чл. 25.** (1) Читалищата не могат да отчуждават недвижими вещи и да учредяват ипотека върху тях.

(2) Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

**(3).** Недвижимото и движимото имущество, собственост на читалищата, както и приходите от него не подлежат на принудително изпълнение освен за вземания, произтичащи от трудови правоотношения.

**Чл. 26.** (1) Читалищното настоятелствоприНЧ“Иван Вазов-1926 изготвя годишния отчет за приходите и разходите, който се приема от общото събрание.

(2) Отчетът за изразходваните от бюджета средства се представя в община Доспат, на чиято територия се намира читалището.

**Чл. 26а.**  (1) Председателят на НЧ „Иван Вазов-1926” ежегодно в срок до 10 ноември представя на кмета предложения за своята дейност през следващата година.

(2) Кметът на общината внася направените предложения в общинския съвет, който приема годишна програма за развитие на читалищната дейност в съответната община.

(3) Програмата по ал. 2 се изпълнява от читалищата въз основа на финансово обезпечени договори, сключени с кмета на общината.

(4) Председателят на на НЧ „Иван Вазов-1926” представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година.

(5) Докладите по ал. 4 на читалищата на територията на една община се обсъждат от общинския съвет на първото открито заседание след 31 март с участието на представители на на НЧ „Иван Вазов-1926” - вносители на докладите.

**ГЛАВА ПЕТА**

**ПРЕКРАТЯВАНЕ**

**Чл. 27.** (1) НЧ „Иван Вазов-1926” може да бъде прекратено по решение на общото събрание, вписано в регистъра на юридическите лица с нестопанска цел. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период две години; в тези случаи министърът на културата изпраща сигнал до прокурора за констатирана липса на дейност на читалище;

4. не е учредено по законния ред;

5. е обявено в несъстоятелност.

(2) Прекратяването на НЧ „Иван Вазов-1926” по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.

(3) Прекратяването на НЧ „Иван Вазов-1926” по искане на прокурора се вписва служебно.

**Чл. 28.**  Читалищното сдружение, в което е членувало прекратеното читалище, не може да претендира за разпределянето на имуществото на това читалище.

**Чл. 29.** За неуредените в този закон случаи се прилага Законът за юридическите лица с нестопанска цел.

**ГЛАВА ШЕСТА**

**АДМИНИСТРАТИВНОНАКАЗАТЕЛНИ РАЗПОРЕДБИ**

**Чл. 30.**  Председателя и/или секретаря на НЧ „Иван Вазов-1926” ако предостави имущество в нарушение на чл. 3, ал. 4, се наказва с глоба в размер от 500 до 1000 лв. и с лишаване от право да заема изборна длъжност в читалището за срок 5 години.

**Чл. 31.**  Председателя на НЧ „Иван Вазов-1926” или представляващ читалищно сдружение, който не заяви вписване в регистъра на читалищата или читалищните сдружения в срока по чл. 10, ал. 3, се наказва с глоба от 150 до 300 лв.

**Чл. 32.** Председателя на НЧ „Иван Вазов-1926”, който не представи доклад за изпълнението на читалищните дейности и за изразходваните от бюджета средства в срока по чл. 26а, ал. 4, се наказва с глоба от 150 до 300 лв.

**Чл. 33.** (1) Нарушенията се установяват с актове на:

1. оправомощени от министъра на културата длъжностни лица - за нарушения по чл. 31;

2. кмета на съответната община или оправомощени от него длъжностни лица - за нарушенията по чл. 30 и 32.

(2) Наказателните постановления се издават от министъра на културата или от оправомощен от него заместник-министър, съответно от кмета на общината.

(3) Съставянето на актовете, издаването, обжалването и изпълнението на наказателните постановления се извършват по реда на Закона за административните нарушения и наказания.

(4) Събраните глоби за нарушения по чл. 31 се внасят в Национален фонд "Култура".

 **ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1.Читалището има кръгъл печат, надпис Народно читалище „Иван Вазов-1926” гр. Доспат,

2.Първи март е рождената дата на читалището и ден на самодееца.

3. Този устав е изработен въз основа на Закона на народните читалища

Доп.-ДВ,бр.42 от 2009 год.

4. Този устав е приет на събрание на НЧ „Иван Вазов-1926”,състояло се на 08.05.2019 г.

** НАРОДНО ЧИТАЛИЩЕ „ИВАН ВАЗОВ - 1926” гр. ДОСПАТ**

 4831 гр. Доспат, обл. Смолян, ул. „Първи Май” № 1

 e-mail: chitalishte\_dospat@abv.bg ; phone: 0895 760 115 ; 0894 438 127

**Членове на настоятелството:**

 **1. Славейко Смилков Сельошев - председател**

 **2. Анелия Недкова Пържанова - член**

 **3. Лилко Велинов Вълнев - член**

 **4. Виолета Светланова Чаушева - член**

 **5. Красимир Събев Плявов - член**

**Членове на проверителната комисия:**

 **1. Халил Ахмедов Шонтов - председател**

**2. Бисер Руменов Архипов - член**

**3. Милена Руменова Терзиева - член**